“எந்த ஒரு சட்டம் அமல்படுத்த இருக்கும் நிலையிலும் சட்ட கமிஷன் மக்களிடம் கருத்துக்கணிப்பு கேட்கும். மக்களின் ஒப்புதலுடன் இது நடத்தப்படுகிறது என்பதற்கான ஆதாரம். ஆனால், உயர்மட்ட அளவில் அமைச்சர்கள் மட்டுமே சட்டத்தை அமல்படுத்துவது குறித்து ஒன்றுகூடி முடிவெடுப்பார்கள். பொது வாக்கெடுப்பு எடுக்கலாமே என்கிற கருத்து முன்வைக்கப்படும். ஆனால், இந்துக்கள் பெரும்பான்மை இருக்கும் நாட்டில் பொது வாக்கெடுப்பு அரசுக்குச் சாதகமாகத்தான் கிடைக்குமே தவிர, அது நியாயமான முறையில் இருக்காது. வேண்டுமென்றால், முஸ்லிம்களுக்கு மத்தியில் பொது வாக்கெடுப்பு நடத்தலாம். மேலும், இப்போது இருப்பதுபோல நேரு அமைச்சரவையில் இந்தச் சட்டம் குறித்து கருத்து முன்வைக்கப்பட்டபோது மதம் சார்ந்த பிரச்னைகள் இல்லை. அப்போதே நேருவும் அம்பேத்கரும் முடிவெடுத்து இந்தச் சட்டத்தை அமல்படுத்தியிருந்தால் எளிதாக நடைமுறைப்படுத்தி இருக்க முடியும். இப்போது மனதளவில் பெரும்பான்மை முஸ்லிம்களுக்கு இந்த ஜனநாயகத்தின் மீது நம்பிக்கை இல்லை.